
	Priekšlikums
Slimnīca acina pārskatīt minēto MK noteikumu 3.pielikumu, kurā noteiktas speciālās piemaksas par darbu, kas saistīts ar īpašu risku.
ņemot vērā, ka īpašs risks ietekmē arī vidējo darba stundu skaitu nedēļā (atbilstoši Darba likuma 131.panta 3.daļai), Slimnīca uzskata, ka nepieciešams svītrot no 3.pielikuma sekojošus riskus:
- Ārstniecības iestādēs un struktūrvienībās AIDS slimnieku ārstēšanai (diagnostikai) - jau ilgstoši ir pieejami augsti efektīvi medikamenti un šo slimnieku ārstēšana nav saistīta ar paaugstinātu risku, kā arī nepamatoti stigmatizē šo slimību
- Ārstniecības iestādēs un struktūrvienībās infekcijas un tuberkulozes slimnieku ārstēšanai, radioloģijas, rentgena un apdegumu ārstēšanas struktūrvienībās, kurās ir paaugstināts risks veselībai - nepeiciešams svītrot atsauci uz Infekcijām un apdegumu ārstēšanas struktūrvienībām. Ņemot vērā, ka plaši ir pieejami individuālie aizsarglīdzekļi, esošais plašais traktējums "infekcija" ir pārāk plašs, it īpaši tāpēc, ka risks ir mazināts. Tāpat nav saprotams kādu risku rada apdegumu ārstēšana.
- Anestezioloģijas, reanimatoloģijas un intensīvās terapijas nodaļas speciālistiem - ikdienā izmantotā gāzes anestēzija ir pietiekami droša, lai to dotu grūtniecei, kā arī nav pierādīti ilgtermiņa kaitīga ietekme uz personālu.
- Ārstniecības iestādēs un struktūrvienībās, kurās veic mirušu cilvēku patologanatomiskos izmeklējumus vai tiesmedicīnisko ekspertīzi. Mirušas personas nav saistītas ar īpašu risku, jo vairs nespēj nevienu inficēt.

Tāpat nepieciešams konkrēti notieikt piemaksas procentuālo apmēru, jo traktējums "līdz 25%" un "5-25%" rada izteiktu nevienlīdzīgu, jo katra iestāde var noteikt savu apmēru, kas ietilpst šajā pārāk lielajā amplitūdā. Slimnīcas skatījumā jānosaka konkrēts procents katrai riska grupai, lai mazinātu nevienlīdzību darbinieku samaksā, veicot vienādu darbu.
Piedāvātā redakcija
Svītrot minētos pielikuma punktus, pārskatīt paŗējos, kā arī noteikt konkrētu riska piemaksas apmēru.

